Συντεταγμένες: 41°10′22.08″N 24°12′54.97″E﻿ / ﻿41.1728000°N 24.2152694°E﻿ / 41.1728000; 24.2152694

Η **Καλλίφυτος** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Ζωοδόχος Πηγή Καλλιφύτου

Γεωγραφικά - ιστορικά στοιχεία
------------------------------

Η Καλλίφυτος βρίσκεται στα βόρεια της πεδιάδας της Δράμας σε υψόμετρο 216 μέτρα, απέχει μόλις 7 χιλιόμετρα από το κέντρο της πόλης και μπορεί να φτάσει κανείς με αυτοκίνητο ή με αστικό λεωφορείο. Νότια είναι η Χωριστή και περνάει η ΕΟ Δράμας - Ξάνθης, νοτιοδυτικά είναι το Πανόραμα και βορειοανατολικά ο Ξηροπόταμος. Στο χωριό υπάρχουν δημοτικό σχολείο, νηπιαγωγείο, περιφερειακό ιατρείο, εμπορικά καταστήματα και κέντρα εστίασης (παντοπωλείο, καφενεία, καφετέριες- μπαρ, ταβέρνες) καθώς και οι εκκλησίες Ζωοδόχου Πηγής και η ενοριακή του Αγίου Παντελεήμονα που πανηγυρίζει στις 27 Ιουλίου  ενώ το κοιμητήριο είναι στη νότια άκρη του. Δραστηριοποιείται επίσης πολιτιστικός σύλλογος. Στα δυτικά του χωριού λειτουργεί πίστα cart με αναψυκτήριο όπου κάποιος μπορεί να περάσει πολύ ευχάριστα την ώρα του. Διεξάγονται αγώνες με μηχανές και cart.

Αξιοθέατα
---------

Στην Καλλίφυτο εδρεύει το Κοινωφελές ίδρυμα - Πνευματικό κέντρο "Αιμίλιος Θεοχάρης Καλαϊτζίδης" που περιλαμβάνει θέατρο, βιβλιοθήκη, πινακοθήκη και άλλους χώρους πολιτισμού όπου διοργανώνει ποικίλες εκδηλώσεις (επιστημονικά συνέδρια, μουσικές και θεατρικές παραστάσεις κ.α.).

Νότια του χωριού, προς τη γειτονική Χωριστή, υπάρχει σπήλαιο - βάραθρο με την τοπική ονομασία "Του κοριτσιού η Τρύπα", που διανοίγεται σε μάρμαρα και ασβεστόλιθους της Μάζας της Ροδόπης, στην τεκτονική ενότητα Παγγαίου.

### Ι.Ν Αγίου Παντελεήμονος

Ο Ιερός Ναός Αγίου Παντελεήμονος Καλλιφύτου είναι κτισμένος στο κέντρο του χωριού, δίπλα από την πλατεία της Καλλιφύτου. 

Ο Ναός οικοδομήθηκε το 1967 με πολύ κόπο λόγω των δύσκολων συνθηκών που επικρατούσαν. 

Ο πρώτος εφημέριος, για 50 ολόκληρα χρόνια επιτέλεσε πρωτοπρεσβύτερος, έως το 2011. Από το 2011 έως σήμερα εφημέριος του Ναού είναι ο πανοσιολογιότατος αρχιμανδρίτης Φιλόθεος Σταυρίδης ο οποίος διακονεί με πολύ ζήλο και αγάπη προς όλους τους συγχωριανούς.

Λαογραφία
---------

Τη δεύτερη μέρα της καινούργιας χρονιάς, αναβιώνει στον οικισμό το λαϊκό δρώμενο των μωμόγερων.

Διοικητικά στοιχεία
-------------------

Μετά την απελευθέρωση αναφέρεται επίσημα το 1919 ως *Ραβίκα* στο ΦΕΚ 251Α - 20/11/1919 να προσαρτάται στην τότε κοινότητα *Τσατάλτζης* (σημερινή Χωριστής). Το 1924 με το ΦΕΚ 49Α - 06/03/1924 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 76Α - 02/05/1927 μετονομάστηκε σε Καλλίφυτον. Σύμφωνα με το Σχέδιο Καλλικράτης μαζί με το Πανόραμα αποτελούν την τοπική κοινότητα Καλλιφύτου που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2021 ως κοινότητα έχει πληθυσμό 1.627 κατοίκους

Προσωπικότητες
--------------

* Σωκράτης Δημητριάδης: νομάρχης Δράμας
* Γιώργος Καραϊβάζ: δημοσιογράφος

Εξωτερικοί σύνδεσμοι
--------------------

* Καλλίφυτος Δράμας από ψηλά στο
* Φωτογραφίες από την Καλλίφυτο Δράμας στον ιστότοπο
* Το Ίδρυμα "Αιμίλιος Θεοχάρης Καλαϊτζίδης" στο netflix Αρχειοθετήθηκε 2021-05-06 στο Wayback Machine.
* Αρχείο Αθανασίου Κάζη από το Εθνικό Ευρετήριο Αρχείων

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 291, τομ. 15.
2. ↑  «ΚΑΛΛΙΦΥΤΟΣ (Κωμόπολη) ΔΡΑΜΑ - GTP». *www.gtp.gr*. Ανακτήθηκε στις 6 Μαΐου 2021.
3. ↑  «ΔΗΜΟΤΙΚΟ ΣΧΟΛΕΙΟ ΚΑΛΛΙΦΥΤΟΥ » Καλλίφυτος». *blogs.sch.gr*. Ανακτήθηκε στις 6 Μαΐου 2021.
4. ↑  «Ενορίες - Εφημέριοι - Καλλίφυτος - Αγ. Παντελεήμων - Ιερά Μητρόπολις Δράμας». *www.imdramas.gr*. Ανακτήθηκε στις 6 Μαΐου 2021.
5. ↑  «Πολιτιστικός Σύλλογος Καλλιφύτου». *Δήμος Δράμας*. Ανακτήθηκε στις 6 Μαΐου 2021.
6. ↑  «Καλλίφυτος Δράμας Archives». *Biker Spirit magazine* (στα Αγγλικά). Ανακτήθηκε στις 6 Μαΐου 2021.
7. ↑  «Καλλίφυτος | dramini». Ανακτήθηκε στις 6 Μαΐου 2021.
8. ↑  «Το Ίδρυμα – Κοινωφελές ίδρυμα – Πνευματικό κέντρο "Αιμίλιος Θεοχάρη Καλαϊτζίδης"». Ανακτήθηκε στις 6 Μαΐου 2021.
9. ↑  Καβάλας, Σπηλαιολογική Ομάδα. «Σπηλαιολογία Σ.Χ.Ο Καβάλας: *ΤΟΥ ΚΟΡΙΤΣΙΟΥ Η ΤΡΥΠΑ*- ΚΑΛΛΙΦΥΤΟΣ ΔΡΑΜΑΣ». *Σπηλαιολογία Σ.Χ.Ο Καβάλας*. Ανακτήθηκε στις 6 Μαΐου 2021.
10. ↑  «Μωμόγεροι». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 27 Αυγούστου 2023.
11. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 6 Μαΐου 2021.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δράμας |
| --- |
|  |
| Δημοτική ενότητα Δράμας | 
* Αμπελάκια
* Βαθύλακκος
* Δενδράκια
* Δράμα
* Καλλίφυτος
* Καλός Αγρός
* Κουδούνια
* Λιβαδερό
* Μακρυπλάγιο
* Μαυρόβατος
* Μεταμόρφωση Σωτήρος
* Μικροχώρι
* Μοναστηράκι
* Μυλοπόταμος
* Νέα Σεβάστεια
* Νικοτσάρας
* Ξηροπόταμος
* Πανόραμα
* Πολύκαρπος
* Ταξιάρχες
* Τιμόθεος
* Χαράδρα
* Χωριστή
 |
|  |
| Δημοτική ενότητα Σιδηρόνερου | 
* Καλλίκαρπο
* Οροπέδιο
* Παππάδες
* Σιδηρόνερο
* Σκαλωτή
 |
|  |
| 
* Έδρα: Δράμα
* \*(Οικισμοί με μη μόνιμο πληθυσμό)
 |

 |